Președintele Croației vrea să se auto-desemneze premier după alegeri. I-a numit „țărani analfabeți” pe judecătorii care l-au contrazis
Președintele Croației, care a făcut campanie pentru partidul său în alegerile parlamentare desfășurate recent, susținând că este și candidat pentru funcția de prim-ministru, nu va putea prelua conducerea guvernului din funcția prezidențială, au stabilit, vineri, judecătorii curții constituționale din Croația. Deși nu a câștigat alegerile, Zoran Milanovic a încercat să acrediteze ideea că ar putea să aibă simultan funcția de președinte și pe cea de prim-ministru, în ciuda avertismentelor anterioare ale instanței constituționale, care i-a comunicat și în timpul campaniei că o astfel de candidatură nu este constituțională.